Postignut kompromis o Upravi za avijaciju 
Lider senatske većine Hari Rid rekao da će se sporazumom omogućiti da se 74.000 transportnih i gradjevinskih radnika vratiti na posao.
Američki kongresni lideri postigli su kompromis kako bi okončali delimično zatvaranje Savezne uprave za avijaciju, agencije koja nadgleda nacionalne aviokompanije i bezbednost vazdušnog saobraćaja. Lider senatske većine  objavio je u četvrtak uveče da su republikancii i demokrate postigli sporazum. On je rekao da će se njime omogućiti da se 74.000 transportnih I gradjevinskih radnika vratiti na posao, ali nije precizirao detalje sporazuma. Izvori bliski Kongresu kažu da očekuju da će Senat u petak prihvatiti kompromisnu meru koju je usvojio Predstavnički dom. Predsednik  je pohvalio američke zakonodavce zbog sporazuma. U njegovom saopštenju, dodaje se da Amerikanci ne mogu da priušte sebi da politika u Vašingtonu ometa ekonomski oporavak zemlje. Sekretar za transport nazvao je usvojeni zakon “ogromnom pobedom” za sve američke radnike. Zahvaljujući zakonu, na posao će se vratiti oko 70.000 radnika zaposlenih u izgradnji aerodroma, kao i 4.000 vladinih radnika, kojima je rečeno da ne dolaze na posao za vreme delimičnog prestanka rada agencije koji je trajao gotovo dve nedelje. U sredu je predsednik Obama apelovao na Kongres da usvoji zakon kojim bi se produžilo finansiranje Savezne uprave za avijaciju. Lahud je rekao da je zatvaranje agencije zaustavilo projekte izgradnje aerodroma u vrednosti od 11 milijardi dolara. Delimičnim zatvaranjem, koje je počelo 23. jula, vlada je bila sprečena da ubira porez na avionske karte, koji često iznosi oko 25 dolara po karti u oba smera od 300 dolara. Zatvaranje agencije je vladu dnevno koštalo 30 miliona dolara zbog izgubljenih prihoda.